Broj: 01-30-37/21

Datum: 13.12.2021.godine

Na osnovu člana 29. Uredbe sa zakonskom snagom o ustanovama („Službeni list RBiH“ broj: 6/92, 8/93 i 13/94), člana 9. Odluke o osnivanju Javne ustanove Centar kulture i mladih Općine Centar Sarajevo („Službene novine Kantona Sarajevo“ broj: 45/17 i 6/18) i člana 33. Pravila JU Centar kulture i mladih Općine Centar Sarajevo, broj: 42/18, 374/18 i 598/19, a u vezi sa Odlukom o raspisivanju Javnog oglasa za izbor i imenovanje direktora JU Centar kulture i mladih Općine Centar Sarajevo broj: 01-30-36/21 od 9.12.2021.godine, Upravni odbor JU Centar kulture i mladih Općine Centar Sarajevo raspisuje:

**JAVNI OGLAS**

**za izbor i imenovanje direktora JU Centar kulture i mladih Općine Centar Sarajevo**

**1.** Objavljuje se Javni oglas za izbor i imenovanje direktora JU Centar kulture i mladih Općine Centar Sarajevo.

**2. Opis poslova**:

* predlaže osnove poslovne politike,
* organizuje i rukovodi radom ustanove,
* upravlja ljudskim resursima,
* zastupa i predstavlja ustanovu prema trećim licima kako u zemlji tako i u inostranstvu,
* odgovara za zakonitost rada ustanove,
* predlaže Upravnom odboru mjere za efikasno i zakonito obavljanje djelatnosti ustanove,
* predlaže unutrašnju organizaciju i sistematizaciju poslova i osnove plana i razvoja,
* izvršava Odluke Upravnog odbora ustanove,
* odlučuje o pravima, obavezama i odgovornostima zaposlenika iz radnog odnosa,
* podnosi Upravnom odboru izvještaj o finansijskom poslovanju ustanove,
* odlučuje o izvršenju finansijskog plana,
* obavlja i sve druge poslove određene zakonom, podzakonskim aktima, Pravilima ustanove i drugim propisima,
* obavlja konsultacije a radnicima ustanove u vezi unapređenja poslovanja i obavljanja radnih zadataka,
* sudjeluje u radu i pripremama sjednica Upravnog odbora ustanove bez prava glasa,
* stara se i odgovara za upotrebu pečata ustanove,
* stručno, efikasno i blagovremeno obavljanje poslova,
* za svoj rad odgovoran je Upravnom odboru ustanove.

Direktor JU Centar kulture i mladih Općine Centar Sarajevo imenuje se na period od 4 (četiri) godine, sa mogućnošću ponovnog izbora.

**3. Kandidati treba da ispunjavanju sljedeće uslove:**

* 1. **Opšti uslovi:**

1. da je državljanin Bosne i Hercegovine
2. da je stariji od 18.godina, ali ne stariji od 65 godina,
3. da je zdravstveno sposoban za obavljanje poslova na koje se kandiduje,
4. da nije otpušten iz državne službe kao rezultat disciplinske mjere na bilo kojem nivou vlasti u BiH u periodu od tri godine prije objavljivanja upražnjene pozicije,
5. da nije osuđivan za krivično djelo,
6. da nije kažnjavan iz oblasti privrednog prestupa, i da mu nije izrečena zaštitna mjera zabrane vršenja poziva, djelatnosti ili dužnosti,
7. da se na njega ne odnosi član IX 1. Ustava Bosne i Hercegovine,
8. da nije izabran zvaničnik, nosilac izvršnih funkcija ili savjetnik u smislu Zakona o sukobu interesa u organima vlasti u Federaciji BiH („Službene novine Federacije BiH“, broj: 70/08).
   1. **Posebni uslovi:**
9. da ima VII stepen stručne spreme ili visoko obrazovanje prvog stepena Bolonjskog sistema studiranja koje se vrednuje sa 240 ECTS bodova iz oblasti društvenih nauka ili umjetničkog smjera,
10. da ima najmanje 3 (tri) godine iskustva na rukovodnim poslovima iz oblasti kulture,
11. poznavanje rada na računaru,
12. poznavanje jednog ili više stranih jezika,
13. dugogodišnja prisutnost u kulturnim projektima,
14. da predloži strategiju razvoja ustanove za mandatski period,
15. da ima ostvarene rezultate rada u prethodnom radnom angažmanu.

**4. Potrebna dokumentacija:**

Uz pisanu prijavu za izbor i imenovanje direktora, potrebno je u zatvorenoj koverti dostaviti slijedeće: (u originalu ili ovjerenoj kopiji):

1. CV/ biografiju,
2. izvod iz matične knjige rođenih,
3. uvjerenje o državljanstvu BiH (ne starije od 6 mjeseci),
4. diplomu o završenoj visokoj stručnoj spremi,
5. potvrde/uvjerenja o iskustvu na rukovodnim poslovima iz oblasti kulture,
6. potvrde/uvjerenja o dugogodišnjoj prisutnosti u kulturnim projektima,
7. potvrda o poznavanju rada na računaru,
8. potvrda o poznavanju jednog ili više stranih jezika,
9. strategija razvoja ustanove za mandatski period,
10. ovjerena izjava kandidata vezana za ispunjavanje uslova iz tačke 3. stav 3.1. alineje d), e), f), g) i h).

(Izjavu možete preuzeti na web stranici ustanove [www.centarkulture.ba](http://www.centarkulture.ba))

Dokument iz stava 3. tačka 3.1 alineja c), izabrani kandidat je obavezan dostaviti JU Centar kulture i mladih Općine Centar Sarajevo, u roku od 7 (sedam) dana od dana imenovanja za direktora.

**5. Ostale napomene:**

Kandidati čija je dokumentacija potpuna, uredna i blagovremena i koji ispunjavaju uslove iz Javnog oglasa bit će obavješteni putem telefona i elektronske pošte o datumu i vremenu održavanja usmenog ispita.

Ukoliko pozvani kandidat ne pristupi polaganju usmenog ispita smatrat će se da je odustao od daljnje konkursne procedure.

**6. Rok za podnošenje prijava**

Prijava sa traženim dokumentima, dostavlja se u roku od 15 dana od dana objavljivanja u dnevnom listu „Oslobođenje“, i na web stranici JU Centar kulture i mladih Općine Centar Sarajevo, isključivo putem pošte - preporučeno na adresu:

JU Centar kulture i mladih Općine Centar Sarajevo- Organizaciona jedinica Jelićeva,

Jelića broj 1., 71 000 Sarajevo sa naznakom:

**“NE OTVARAJ**- **Prijava na javni oglas za izbor i imenovanje direktora JU Centar kulture i mladih Općine Centar Sarajevo“**

Kandidati, čija dokumentacija je nepotpuna, neuredna i neblagovremena bit će pisanim putem obavješteni sa navođenjem razloga zašto pristigla prijava nije ispravna.

***JU Centar kulture i mladih Općine Centar Sarajevo***

***Upravni odbor***